**1. melléklet**

Az önkormányzat Szervezeti és Működési Szabályzatáról szóló

16/2019. (X. 30.) önkormányzati rendelethez

**Átruházott hatáskörök**

**1. Polgármester**

1. Az önkormányzat nevében véleményt nyilvánít a település életét érintő kérdésekben.
2. Az önkormányzat nevében nyilatkozik a sajtónak, a hírközlő szerveknek.
3. Dönt a közterület-használatáról, eljár és dönt a tulajdonosi és útkezelői hozzájárulásokkal kapcsolatos ügyekben.
4. Gondoskodik a közterület tisztántartásával és a lomtalanítási akciókkal kapcsolatos feladatok ellátásáról.
5. Dönt az újrahasznosításra alkalmassá tett állami tulajdonban lévő földnek a települési önkormányzat tulajdonába való ingyenes átvételéről.
6. Öröklés, illetve a vagyonról történő lemondás esetén dönt az öröklés, illetve a vagyon elfogadásáról, elfogadás esetén intézkedik annak átvételéről.
7. Az élet- és vagyonbiztonságot veszélyeztető elemi csapás, illetőleg következményeinek az elhárítása érdekében (veszélyhelyzetben) a helyi önkormányzat költségvetése körében átmeneti intézkedést hozhat, amelyről a képviselőtestület legközelebbi ülésén be kell számolnia.
8. A képviselő-testület utólagos tájékoztatásával dönt az önkormányzat átmenetileg szabad pénzeszközeinek lekötéséről.
9. Gondoskodik a támogatást nyert önkormányzati pályázat megvalósításáról és pályázati értékhatáron (pályázati támogatás és önkormányzati saját forrás) belül dönt a pénzügyi kifizetésekről
10. Dönt az önkormányzati saját forrást nem igénylő pályázat benyújtásáról és nyertes pályázat esetén intézkedik megvalósításáról és pályázati értékhatáron (pályázati támogatás) belül dönt a pénzügyi kifizetésekről
11. Lebonyolítja az önkormányzat, mint ajánlatkérő beszerzési eljárásait és teljes jogkörrel meghozza a közbenső és a beszerzési eljárást lezáró, eredményt megállapító döntést.
12. Lebonyolítja az önkormányzat, mint ajánlatkérő közbeszerzési eljárásait és jóváhagyja annak ajánlattételi felhívását és dokumentációját.
13. Az önkormányzat pénzügyi forrásainak nem pályázati célú felhasználása esetén 1.000.000 Ft értékhatárig dönt a forrásfelhasználásról és döntéséről tájékoztatja a képviselő-testületet.
14. Előirányzat átcsoportosítási jogkörét az önkormányzat költségvetéséről szóló hatályos önkormányzati rendelet tartalmazza.
15. Nyilatkozik az elővásárlási jogokkal kapcsolatban.
16. Az önkormányzat nevében kötelezettséget vállal, erre más személyt is felhatalmazhat.
17. Az önkormányzat képviseletében pénzügyi kötelezettséggel nem járó szerződéseket, megállapodásokat köt.
18. Az önkormányzat képviseletében aláírja a k) és m) pontban meghatározott feladatokhoz kapcsolódó okiratokat és megköti a szerződéseket.
19. Tulajdonosi nyilatkozatot tesz az önkormányzati vagyon megterhelésével nem járó ügyekben.
20. Elemi kár mértékének megállapítására kárbecslő bizottságot hoz létre.
21. A polgármesterre átruházott szociális hatásköröket az önkormányzat külön rendeletei tartalmazzák.

**2. Bizottságok:**

1. A Pénzügyi és Ügyrendi Bizottság dönt az önkormányzat költségvetésében meghatározott 1.000.001 Ft - 4.000.000 Ft összegű forrásfelhasználásról, más állandó, visszavonásig érvényes átruházott hatáskörei nincsenek, a hatáskör átruházásról a képviselő-testület eseti jelleggel dönt.
2. Szociális Bizottságra átruházott állandó, visszavonásig érvényes átruházott szociális hatásköröket az önkormányzat külön rendeletei tartalmazzák, ezen felül más állandó, visszavonásig érvényes átruházott hatáskörök nincsenek, a hatáskör átruházásról a képviselő-testület eseti jelleggel dönt.
3. Településstratégiai és Településfejlesztési Bizottságra, Kulturális, Ifjúsági és Sport Bizottságra átruházott állandó, visszavonásig érvényes átruházott hatáskörök nincsenek, a hatáskör átruházásról a képviselő-testület eseti jelleggel dönt.